Linux最起頭是支持英忒x86架構個個人電腦個一種自由操作系统。目前Linux已經移植進越來越多個電腦硬件平臺，超過各許操作系统無數。Linux是領先個一種操作系统，好徠服務器搭各許大型個平臺裏向，比方大型主機、超級電腦裏。全世界500個最快個超級電腦裏向90％以上用Linux發行版要勿變種運行，包括最快個頭10名超級電腦都用Linux內核做個操作系统。 Linux來嵌入式系統裏也用得多險，比方講手機、平板電腦、路由器、電視機搭電子遊戲機許。移動設備裏用得多險個Android操作系统便是用Linux內核個。